
Ministru kabineta noteikumi Nr. 564
Rīgā 2024. gada 20. augustā (prot. Nr. 32 43. §)
Grozījumi Ministru kabineta 2024. gada 16. janvāra noteikumos Nr. 51 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. un 1.1.1.2.i.3. saistīto pasākumu īstenošanas noteikumi"
Izdoti saskaņā ar Likuma par budžetu un finanšu vadību 19.3 panta pirmo un otro daļu
· Izdarīt Ministru kabineta 2024. gada 16. janvāra noteikumos Nr. 51 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. un 1.1.1.2.i.3. saistīto pasākumu īstenošanas noteikumi" (Latvijas Vēstnesis, 2024, 13. nr.) šādus grozījumus:
· 1. Izteikt 14.2. apakšpunktu šādā redakcijā:
· "14.2. apliecinājumu par finansējuma saņēmēja atbilstību Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014), 2. panta 18. punkta "c" apakšpunkta nosacījumiem komercdarbības atbalsta gadījumā;".
· 2. Izteikt 14.3. apakšpunktu šādā redakcijā:
· "14.3. apliecinājumu par šo noteikumu 29.17. apakšpunktā minēto darbību īstenošanai nepieciešamo regulas Nr. 651/2014 36.a panta 10. un 11. punktā minēto nosacījumu izpildi un pievieno vai norāda atsauces uz attiecīgo nosacījumu izpildi apliecinošajiem dokumentiem;".
· 3. Papildināt ar 14.4. apakšpunktu šādā redakcijā:
· "14.4. de minimis atbalsta uzskaites sistēmā sagatavotās veidlapas izdruku par sniedzamo informāciju de minimis atbalsta uzskaitei un piešķiršanai vai projekta iesniegumā norāda minētajā sistēmā aizpildītās veidlapas identifikācijas numuru (ja attiecināms)."
· 4. Izteikt 20. punktu šādā redakcijā:
· "20. Komercdarbības atbalsts nav sniedzams, ja finansējuma saņēmējs atbilst kādai no regulas Nr. 651/2014 2. panta 18. punktā minētajām pazīmēm. Finansējuma saņēmējs tiek vērtēts uzņēmuma grupas līmenī, ņemot vērā visus ar to saistītos uzņēmumus."
· 5. Izteikt 34. punktu šādā redakcijā:
· "34. Projekta ietvaros radušās izmaksas, kas nav saistītas ar komercdarbības atbalstu, un izmaksas, kas saistītas ar komercdarbības atbalstu un kurām tiek piemēroti regulas Nr. 1370/2007 nosacījumi, ir attiecināmas no atveseļošanas fonda finansējuma, ja vienošanās vai līguma noslēgšanas brīdī projekta darbības nav pabeigtas, atbilst šo noteikumu 29. punktā ietvertajām izmaksu pozīcijām, kā arī ir radušās ne agrāk par 2020. gada 1. februāri. Izmaksas, kas saistītas ar komercdarbības atbalstu un kurām tiek piemēroti regulas Nr. 651/2014 vai Eiropas Komisijas 2023. gada 13. decembra Regulas Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 2023/2831) nosacījumi, ir attiecināmas atbilstoši šo noteikumu 41. un 42. punktam."
· 6. Izteikt 37.7. apakšpunktu šādā redakcijā:
· "37.7. nodrošina, ka infrastruktūra, kurā paredzēts veikt ieguldījumu, ir finansējuma saņēmēja īpašumā vai finansējuma saņēmējs atbilstoši Būvniecības likumam ir saskaņojis būvniecības ieceri ar projekta īstenošanai nepieciešamo nekustamo īpašumu īpašniekiem;".
· 7. Izteikt V nodaļas nosaukumu šādā redakcijā:
· "V. Atbalsta piemērošanas nosacījumi".
· 8. Izteikt 42. punktu šādā redakcijā:
· "42. Šo noteikumu 29.1., 29.2., 29.3. un 29.4. apakšpunktā minētās izmaksas, kas veiktas šo noteikumu 11.1., 11.4. un 11.5. apakšpunktā minēto projektu īstenošanas ietvaros, ir attiecināmas arī tad, ja tās radušās pirms projekta iesnieguma iesniegšanas, piemērojot regulas Nr. 2023/2831 nosacījumus, ja plānotās investīcijas ir investīcijas tādā infrastruktūrā, kuru paredzēts izmantot saimnieciskās darbības veikšanai un atbalsts tiek sniegts, piemērojot regulas Nr. 651/2014 36.a panta nosacījumus."
· 9. Izteikt 44.5. apakšpunktu šādā redakcijā:
· "44.5. atbalstu, kas piešķirts saskaņā ar regulas Nr. 651/2014 36.a pantu, šo noteikumu ietvaros drīkst apvienot ar citu atbalstu (tostarp ar atbalstu, kas piešķirts saskaņā ar regulu Nr. 2023/2831, kā arī ar šo noteikumu 39. punktā minētajiem publiskajiem līdzekļiem), tostarp par vienām un tām pašām attiecināmajām izmaksām, nepārsniedzot šo noteikumu 40.3. apakšpunktā minēto apmēru, citā atbalsta programmā un ad-hoc lēmumā noteikto maksimālo atbalsta intensitāti, kā arī Eiropas Komisijas lēmumā noteikto maksimālo atbalsta apmēru. Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu;".
· 10. Izteikt 46. punktu šādā redakcijā:
· "46. Komercdarbības atbalsta piešķiršanas diena darbību īstenošanai saskaņā ar regulas Nr. 1370/2007, regulas Nr. 651/2014 un regulas Nr. 2023/2831  nosacījumiem ir diena, kad ministrija finansējuma saņēmējam paziņo par projekta informācijas atbilstību visām izvirzītajām prasībām."
· 11. Izteikt 47.1. apakšpunktu šādā redakcijā:
· "47.1. de minimis atbalstu saskaņā ar regulu Nr. 2023/2831piešķir, ievērojot regulas Nr. 2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās regulas Nr. 2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem;".
· 12. Izteikt 47.2. apakšpunktu šādā redakcijā:
· "47.2. pirms jauna finanšu atbalsta piešķiršanas ministrija pārbauda, vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz regulas Nr. 2023/2831 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst regulas Nr. 2023/2831 2. panta 2. punktam;".
· 13. Izteikt 47.3. apakšpunktu šādā redakcijā:
· "47.3. šo noteikumu ietvaros piešķirto de minimis atbalstu var apvienot ar citu de minimis atbalstu, tai skaitā par vienām un tām pašām attiecināmajām izmaksām, līdz regulas Nr. 2023/2831 3. panta 2. punktā noteiktajam attiecīgajam robežlielumam, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus;".
· 14. Izteikt 47.4. apakšpunktu šādā redakcijā:
· "47.4. de minimis atbalsta piešķiršanu un uzskaiti nodrošina atbilstoši Ministru kabineta 2018. gada 21. novembra noteikumiem Nr. 715 "De minimis atbalsta uzskaites un piešķiršanas kārtība"."
· 15. Izteikt 48. punktu šādā redakcijā:
· "48. Informācijas pieejamība atbilstoši regulas Nr. 651/2014 12. panta 1. punktam un regulas Nr. 2023/2831 6. panta 3. un 7. punktam tiek nodrošināta šādā veidā:
· 48.1. ministrija nodrošina informācijas pieejamību 10 gadus, sākot no dienas, kad saskaņā ar atbalsta shēmu ir piešķirts pēdējais komercdarbības atbalsts;
· 48.2. finansējuma saņēmējs nodrošina informācijas pieejamību 10 gadus, sākot no komercdarbības atbalsta piešķiršanas dienas."
· 16. Izteikt 51. punktu šādā redakcijā:
· "51. Ja tiek pārkāptas regulas Nr. 1370/2007 un regulas Nr. 651/2014 prasības, finansējuma saņēmējs atmaksā aģentūrai projekta ietvaros nelikumīgi saņemto komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 17. Izteikt 52. punktu šādā redakcijā:
· "52. Ja tiek pārkāpti regulas Nr. 2023/2831nosacījumi, de minimis atbalsta saņēmējam ir pienākums atmaksāt aģentūrai šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 18. Izteikt 56. punktu šādā redakcijā:
· "56. Ja projekta ietvaros izbūvēto, pārbūvēto vai atjaunoto bez maksas un diskriminācijas publiski pieejamo infrastruktūru izmanto papildinošai saimnieciskai darbībai, pārsniedzot šo noteikumu 55. punktā minēto papildinošai saimnieciskai darbībai iedalītās kapacitātes apmēru platības, laika vai finanšu izteiksmē, finansējuma saņēmējam proporcionāli tai gada jaudas daļai platības, laika vai finanšu izteiksmē, par kuru kopumā ir konstatēts pārkāpums, ir pienākums atmaksāt aģentūrai projekta ietvaros saņemto nelikumīgo komercdarbības atbalstu kopā ar procentiem par attiecīgo gadu saskaņā ar Komercdarbības atbalsta kontroles likuma IV vai V nodaļu."
· 19. Izteikt 65. punktu šādā redakcijā:
· "65. De minimis atbalstu šo noteikumu ietvaros piešķir līdz regulas Nr. 2023/2831 7. panta 3. punktā un 8. pantā noteiktajam darbības termiņam."

